જો કોઈ પ્રકારનો દુખાવો ન હોય તો, માથાને બધી દિશામાં ધીમે ધીમે ગોળ ફેરવવું. એટલે કે ટટ્ટાર માથુ પહેલા આગળ ઝુકાવવુ પછી ધીમે ધીમે એક સાઈડ પર ઝુકાવતા ઝુકાવતા પૂંરું એક બાજુ ઝુકાવી, ધીમે ધીમે પાછળ તરફ ઝુકાવવું અને બીજી બાજુ ઝુકાવીને આગળ લઈ જવું. મણકા-ગાદીની તકલીફ થઈ ગયા પછી આ કસરત ન કરવી. ખભાને આગળ અને પાછળ ધીમે ધીમે ગોળ ગોળ ફેરવવા - બંને હાથ નીચે ઢીલા છોડી દેવા. ખભાને ઉપર કાન તરફ દસ સેકન્ડ પછી ફરી ઢીલા મૂકી દેવા. બંને હાથ છાતીની સપાટીએ રાખીને પછી એ જ સપાટીએ પાછળ તરફ ખેંચવા જેથી ગરદનની તરત નીચે રહેલ સ્નાયુઓને કસરત મળે. માથા પાછળ એક હાથ રાખી, માથાને પાછળ તરફ ધકેલવું અને હાથથી એને ધકેલવામાં જોર પડે એટલું દબાણ આપવું. માથાની એક બાજુએ (કાન પર) ડાબે હાથ મૂકી એ હાથના દબાણની સામે માથાને ડાબી બાજુ ધકેલવુ અને પછી એ જ રીતે જમણી બાજુ ધકેલવું. આ દરેક કસરત ૧૦ થી ૨૦ વખત, ધીમે ધીમે કરવી.